Official Journal L 334 , 28/12/1999 P. 0036 - 0040



Id-Direttiva tal-Kummissjoni 1999/100/EC tal-15 ta'Diċembru 1999 li taddatta ghall-progress tekniku d-Direttiva tal-Kunsill 80/1268/KEE li tirrigwardja l-emissjoniet ta' carbon dioxide u l-konsum ta' karburanti minn vetturi bil-mutur (Test b'rilevanza għaż-ŻEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet tal-Istati Membri rigward l-approvazzjoni tat-tip ta' vetturi bil-mutur u l-karrijiet tagħhom [1], kif emendata l-aħħar bid-Direttiva 98/91/EC tal-Parlament Ewropew u tal-Kunsill [2], u partikolarment Artikolu 13(2) tiegħu, Wara li kkunsidrat id-Direttiva tal-Kunsill 80/1268/KEE tas-16 ta' Diċembru 1980 dwar l-emissjonijiet tal-carbon dioxide u l-konsum ta' karburanti ta' vetturi [3], kif emendata l-aħħar bid-Direttiva tal-Kummissjoni 93/116/KE [4], u partikolarment Artikolu 3, Billi: (1) Id-Direttiva 80/1268/KEE hija waħda mid-Direttivi separati tal-proċeduri tal-approvazzjoni tat-tip KE li ġiet stabbilita bid-Direttiva 70/156/KEE. Konsegwentement, id-dispożizzjonijiet imniżżla fid-Direttiva 70/156/KEE dwar is-sistemi ta' vetturi, komponenti u taqsimiet tekniċi separati japplikaw għal din id-Direttiva. (2) Fid-Direttiva 98/69/KE tal-Parlament u l-Kunsill Ewropew tat-13 ta' Ottubru 1998 dwar miżuri li għandhom jittieħdu kontra t-tniġġis ta' l-arja minn vetturi bil-mutur u li temenda d-Direttiva tal-Kunsill 70/220/KEE [5], iċ-ċiklu tat-test tat-tip I għall-miżuri ta' emissjoni ġie emendat billi tħassru l-ewwel 40 sekonda tal-ħin wieqaf tal-magna. Huwa neċessarju li ċ-ċiklu tat-test jkun allinejat mal-kejl ta' emissjonijiet ta' CO2 u konsum ta' karburanti skond id-Direttiva 80/1268/KEE. (3) Rigward l-ikkontrollar ta' l-emissjoni tas-CO2 fl-istruttura strateġika tal-Komunità biex titnaqqas l-emissjoni tas-CO2 mill-karozzi tal-passiġġieri, huwa xieraq li jiġu introdotti fid-Direttiva 80/1268/KEE kondizzjonijiet tekniċi ġodda rigward il-miżuri ta' l-emissjonijiet tas-CO2 u konsum ta' karburanti għal-tip approvat ta' EC ta' vetturi li jaħdmu bil-gass-karburanti (LPG u NG). Minn dan il-lat, huwa xieraq li wieħed isegwi l-kondizzjonijiet tekniċi adottati mill-Kummissjoni Ekonomika għall-Ewropa tan-Nazzjonijiet Uniti fir-Regola Nru 101 [6]. (4) Il-miżuri pprovduti f’dan ir-Regolament huma konformi ma l-opinjoni tal-Kumitat li jaddatta għal-Progress Tekniku stabbilit bid-Direttiva 70/156/KEE. ADOTTAT DIN ID-DIRETTIVA: Artikolu 1 Anness I u II għad-Direttiva 80/1268/KEE qed jiġu emendati bi qbil ma’ l-Anness għal din id-Direttiva. Artikolu 2 1. B'effett mill-1 ta' Jannar 2000, l-Istati Membri ma jistgħux, fuq bażi relatata ma’ l-emissjoni ta' carbon dioxide jew mal-konsum tal-karburanti: - jirrifjutaw, għal kull tip ta' vettura bil-mutur, li jagħtu approvazzjoni tat-tip tal-KE skond Artikolu 4(1) tad-Direttiva 70/156/KEE, jew - jirrifjutaw li jagħtu approvazzjoni tat-tip nazzjonali, jew - jipprojbixxu r-reġistrazzjoni, bejgħ jew dħul fis-servizz ta' vetturi skond Artikolu 7 tad-Direttiva 70/156/KEE jekk il-figuri tal-emissjonijiet u l-konsum ma ġewx iddeterminati skond ir-rekwiżiti tad-Direttiva 80/1268/KEE, kif emendata b'din id-Direttiva. 2. B'effett mill-1 ta' Jannar 2000, għall-vetturi fil-kategorija M1 kif imfissra f'Anness II, Sezzjoni A, għad-Direttiva 70/156/KEE, minbarra vetturi li l-għola massa tagħhom hija aktar minn 2500 kg, u b'effett mill-1 ta' Jannar 2001 għall-vetturi fil-kategorija M1 li l-għola massa tagħhom hija aktar minn 2500 kg, l-Istati Membri: - ma għandhomx jikkonċedu aktar l-approvazzjoni tat-tip KE skond Artikolu 4(1) tad-Direttiva 70/156/KEE, u - għandhom jirrifjutaw li jikkonċedu l-approvazzjoni tat-tip nazzjonali, minbarra fejn il-klawsoli ta' Artikolu 8(2) tad-Direttiva 70/156/KEE jintużaw, għal tip ta' vettura jekk il-figuri tal-emissjonijiet u l-konsum ma ġewx determinati bi qbil mal-kondizzjonijiet tad-Direttiva 80/1268/KEE, kif emendata b'din id-Direttiva. 3. B'effett mill-1 ta' Jannar 2001, għall-vetturi fil-kategorija M1 kif definiti f'Anness II, Sezzjoni A, għad-Direttiva 70/156/KEE, minbarra vetturi li l-għola massa tagħhom hija aktar minn 2500 kg, u b'effett mill-1 ta' Jannar 2002 għall-vetturi fil-kategorija M1 li l-għola massa tagħhom hija aktar minn 2500 kg, l-Istati Membri: - għandhom jikkunsidraw li ċ-ċertifikati ta' konformità li jakkumpanjaw il-vetturi ġodda bi qbil mal-klawsoli tad-Direttiva 70/156/KEE mhumiex validi aktar għall-għanijiet ta' Artikolu 7(1) ta' dik id-Direttiva, u - għandhom jirrifjutaw ir-reġistrazzjoni, il-bejgħ u d-dħul fis-servizz ta' vetturi ġodda li mhumiex akkumpanjati b'ċertifikat ta' konformità bi qbil mad-Direttiva 70/156/KEE, minbarra fejn il-klawsoli ta' Artikolu 8(2) tad-Direttiva 70/156/KEE jintużaw, jekk il-figuri tal-emissjonijiet u l-konsum ma ġewx determinati bi qbil mar-rekwiżiti tad-Direttiva 80/1268/KEE, kif emendata b'din id-Direttiva. Artikolu 3 1. L-Istati Membri għandhom idaħħlu fis-sehh il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw din id-Direttiva sal-31 ta' Diċembru 1999 u għandhom immedjatament jinfurmaw lill-Kummissjoni b'dan. Meta l-Istati Membri jadottaw dawk id-dispożizzjonijiet, għandhom jinkludu referenza għal din id-Direttiva jew jigu akkumpanjati b'tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza. 2. L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li jadottaw fil-qasam kopert minn din id-Direttiva. Artikolu 4 Din id-Direttiva tidħol fis-seħħ fit-tielet jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej. Artikolu 5 Din id-Direttiva hija indirizzata lill-Istati Membri. Magħmula fi Brussel, fil-15 ta' Diċembru 1999. Għall-Kummissjoni Erkki Liikanen Membru tal-Kummissjoni [1] ĠU L 42, tat-23.2.1970, p. 1. [2] ĠU L 11, tas-16.1.1999, p. 25. [3] ĠU L 375, tal-31.12.1980, p. 36. [4] ĠU L 329, tat-30.12.1993, p. 39. [5] ĠU L 350, tat-28.12.1998, p. 1. [6] Regolament UN/ECE Nru 101 (E/ECE324-E/ECE/TRANS/505/Rev.2 Add. 100, kif emendat. -------------------------------------------------- ANNESS EMENDI GĦAL ANNESS I U II TAD-DIRETTIVA 80/1268/KEE: Anness I huwa emendat kif ġej: 1. Il-punt 4.1 sostitwit kif ġej: "4.1. L-emissjonijiet tas-CO2 mkejla waqt iċ-ċiklu tat-test ssimulat fuq il-mudell ta' sewqan fil-belt u barra l-belt kif imfisser f'Appendiċi I u Anness III tad-Direttiva 70/220/KEE, kif emendat l-aħħar." 2. Il-punt 4.4 sostitwit kif ġej: "4.4. Karburanti tat-test 4.4.1. Vetturi tal-petrol u tad-diesel Il-karburanti ta' referenza addattati kif imfisser f'Anness IX tad-Direttiva 70/220/KEE, kif emendat l-aħħar, għandu jiġi użat għall-prova. 4.4.2. Vetturi bil-karburanti LPG u NG Għal LPG u NG, il-karburanti li għandu jintuża huwa dak magħżul mill-manifattur li jkejjel il-qawwa sħiħa bi qbil ma' Anness I tad-Direttiva 80/1269/KEE. Il-karburanti magħżul għandu jiġi speċifikat fid-dokument ta' komunikazzjoni kif imfisser f'Anness II. 4.4.3. Għal għan ta' kalkolazzjoni msemmija f'4.3, karatteristiċi tal-karburanti li se jiġu użati: (a) densità: imkejla fuq it-test tal-karburanti skond ISO 3675 jew metodu ekwivalenti; għall-petrol u diesel id-densità mkejla fi 15 °C tiġi użata; għal LPG u NG, densità tar-referenza tiġi użata kif ġej: 0,538 kg/l għal LPG 0,654 kg/m3 għal NG [1] (b) hydrogen-carbon ratio: valuri ffissati jiġu wżati, li huma: 1.85 għall-petrol 1.86 għad-diesel 2,525 għal LPG 4,00 għal NG 2,93 għal NG (NMHC)" 3. Il-punt 5.1.4, it-tieni paragrafu, huwa sostitwit b'li ġej: "Fuq it-talba tal-manifattur, vetturi bil-magna positive ignition jistgħu jiġu prekondizzjonati skond il-proċeduri mniżżla fil-punt 5.2.1 ta' Anness VI tad-Direttiva 70/220/KEE, kif l-aħħar emendata. Vetturi bil-magna compression ignition jistgħu jiġu prekondizzjonati skond il-proċeduri mniżżla fil-punt 5.3 ta' Anness III ta' l-istess Direttiva." 4. Il-punt 6.1 huwa sostitwit kif ġej: "6.1. Ċiklu tat-test Iċ-ċiklu tat-test huwa deskritt f'Appendiċi I ta' Anness III tad-Direttiva 70/220/KEE, kif l-aħħar emendata, tinkludi kemm Parti I (sewqan fil-belt) u Parti II (sewqan barra mill-belt). Ir-regolamenti kollha tas-sewqan inklużi f'dan l-Appendiċi għandhom jiġu applikati għall-kejl tas-CO2." 5. Il-punt 6.3.1 huwa sostitwit kif ġej: "6.3.1. Il-bidla għat-tagħbija u l-intertia tad-dynamometer huma deċiżi kif imfissra f'Anness III tad-Direttiva 70/220/KEE, kif emendata l-aħħar.'" 6. Il-punt 6.3.2 u 6.3.3 huma imħassra. 7. Il-punt 6.4.1.3 huwa sostitwit biex jinqara: "… Id-dilution factor huwa kalkulat kif ġej: Għall-petrol u d-dijżil DF = 13,4 CO C + C CO10-4 Għal-LPG DF = 11,9 CO C + C CO10-4 Għall-NG DF = 9,5 CO C + C CO10-4 fejn: …" 8. Il-punt 7.2 mibdul b'li ġej: "7.2. Il-konsum tal-karburanti, imfisser f'litri kull 100 km (fil-kas tal-petrol, LPG jew diesel) jew f'm3 kull 100 km (fil-kas ta' NG), huwa mkejjel bil-formuli li ġejjin: [2] (a) FC = × 0,273 × CO 2 (b) FC = × 0,273 × CO 2 FC = × cf × 0,273 × CO 2 Il- fattur korrettiv cf, li jista' jiġi applikat, huwa determinat kif ġej: cf = 0,825 + 0,0693 × n actual fejn: nactual = the actual H/C ratio tal-karburanti użat (ċ) FC = × 0,273 × CO 2 (d) għal vetturi bil-magna compression ignition FC = × 0,273 × CO 2 F'dawn il-formulae: FC = il-konsum tal-karburanti, imfisser f'litri kull 100 km (fil-kas tal-petrol, LPG jew diesel) jew m3 kull 100 km (fil-kas ta' NG) THC = l-emissjoni mkejla ta' hydrocarbons kollu fi g/km CO = l-emissjoni mkejla ta' carbon monoxide fig/km CO2 = l-emissjoni mkejla ta' carbon dioxide fi g/km D = id-densità tat-test karburanti fi 15 °C." 9. Il-punt 9.1.1.2.4 sostitwit kif ġej: "9.1.1.2.4. Il-karburanti imfisser f'Anness IX u Anness IXa tad-Direttiva 70/220/KEE, kif emendat l-aħħar, jiġi użat għall-prova." Anness II emendat kif ġej: 1. Il-punt 1.7 ta' l-Addendum mibdul b'li ġej: +++++ TIFF +++++ 2. In-noti li ġejjin huma miżjuda fl-aħħar ta' l-Addendum: "(4) Irrepeti għall-petrol u karburanti gassuż fil-każ ta' vettura li taħdem jew bil-petrol jew bil-karburanti gassuż. Vetturi li jaħdmu sew bil-petrol kif ukoll bil-karburanti gassuż, imma fejn is-sistema tal-petrol hija mgħammra għal skopijiet ta' emergenza jew biex tistartja biss u li t-tank tal-petrol tagħha ma jieħux aktar minn 15 il-litru ta' petrol jiġu meqjusa għat-test bħala vetturi li jaħdmu biss bil-karburanti gassuż. (5) Għal vetturi li jaħdmu bl-NG, il-unit"1/100 km" għandha tinbidel bi "m3/100 km"." [1] Dan huwa l-valur medju tal-G20 u G23 referenza karburanti fi 15 °C. [2] Irrepeti għall-petrol u karburanti gassuż fil-każ ta' vettura li taħdem jew bil-petrol jew bil-karburanti gassuż. Vetturi li jaħdmu sew bil-petrol kif ukoll bil-karburanti gassuż, imma fejn is-sistema tal-petrol hija mgħammra għal skopijiet ta' emergenza jew biex tistartja biss u li t-tank tal-petrol tagħha ma jieħux aktar minn 15 il-litru ta' petrol jiġu meqjusa għat-test bħala vetturi li jaħdmu biss bil-karburanti gassuż. --------------------------------------------------